**ГРАД НИШ**

**ИНФОРМАЦИЈА О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈАВНИХ ПРЕДУЗЕЋА, ДРУШТАВА КАПИТАЛА И ДРУГИХ ОБЛИКА ОРГАНИЗОВАЊА НА КОЈА СЕ ПРИМЕЊУЈЕ ЗАКОН О ЈАВНИМ ПРЕДУЗЕЋИМА А ЧИЈИ ЈЕ ОСНИВАЧ ГРАД НИШ**

За период од 01.01.2019. до 30.09.2019.

Ниш, 14.11.2019.година

**I ОСНОВНИ ПОДАЦИ О ЈЕДИНИЦИ ЛОКАЛНЕ САМОУПРАВЕ**

Назив јединице локалне самоупрвае: Град Ниш

Контакт подаци**:** Град Ниш, Градска управа Града, Секретаријат за имовинско-правне послове , улица Николе Пашића број 24, тел.018/504-444

**II** **СПИСАК ПРЕДУЗЕЋА У ЧИЈИ ЈЕ ОСНИВАЧ ЈЕДИНИЦЕ ЛОКАЛНЕ САМОУПРАВЕ:**

1. Јавно предузеће за стамбене услуге ''Нишстан'' Ниш

**III ОБРАЗЛОЖЕЊЕ ОДСТУПАЊА ОД ПЛАНИРАНИХ ПОСЛОВНИХ ПОКАЗАТЕЉА - ПРИКАЗ ПО ПРЕДУЗЕЋИМА**

Назив предузећа: Јавно предузеће за стамбене услуге ''Нишстан'' Ниш

Седиште: Ниш

Претежна делатност: кровни радови

Матични број: 07379625

 Програм пословања Јавног предузећа за стамбене услуге ''Нишстан'' Ниш за 2019. годину усвојен на седници Скупштине Града Ниша дана 26.12.2018.године.

 Остварени приходи до 30.09.2019.године износе 141.708.000 динара. Највећи део прихода односи се на приходе од хитних интервенција на стамбеном и пословном простору Града Ниша. Мањи део прихода, односи се на приходе од ситних инвестиција према Стамбеним заједницама и трећим лицима .

 Остварени расходи до 30.09.2019.године износе 151.780.000 динара. Расходи се односе на зараде радника, набавку материјала и режијске трошкове као и трошкове отпремнина и других давања везано за одлазак радника у пензију.Такође се као расход јавља и накнада ЈКП''Обједињена наплата'' везано за услуге овог предузећа по обједињеним месечним рачунима за комуналне трошкове према грађанима, а знатан део расхода је евидентиран по основу индиректног отписа по утужењима.

 На основу укупних прихода и расхода, на дан 30.09.2019.године исказан је негативан финансијски резултат у износу од 10.072.000 динара.

 На дан 30.06.2019.године било је запослено 150 радника од чега 132 на неодређено време и 18 на одређено време, док су 6 радника имала мировање радног стажа.

 На дан 30.09.2019.године број радника је 154, од чега је 135 радника на неодређено време, 19 радника је на одређено време, док 8 радника имају мировање радног стажа.

 Цене услуга од месеца маја 2017.године повећане су за 5%. Корекција цена у извештајном периоду није рађена.

 Отпремнине за одлазак у пензију износе 234.543 динара, што је 20% од планираних 1.125.000 динара.

 Солидарна помоћ радницима и породицама радника до краја извештајног периода износи 100.000 динара, што је 44% од планираних 225.000 динара.

 Планирана средства по основу хуманитарног давања су 32.000 динара, a реализације износи 36.000 динара. Средства по овом основу су додељена на основу одлука Надзорног одбора.

 Трошкови рекламе планирани су на 600.000 динара, а њихова реализација у посматраном периоду је износила 305.775 динара.

**IV ЗАКЉУЧНА РАЗМАТРАЊА И НАПОМЕНЕ**

 Пословање предузећа одвија се у оквиру основне делатност која доноси највише прихода. Постоје одређена одступања у реализованим активностима у односу на план, али се очекује да ће до краја пословне године, остварене позиције бити усклађене са планским позицијама.

 Уштеде које се спроводе на свим нивоима дају ефекте у циљу ублажавања тешке финансијске ситуације како у предузећу тако и међу клијентима. Уштеде се спроводе у делу селектованих и строго контролисаних набавки материјала, горива и опреме, а и у смањењу режијских трошкова

Предузеће је предузело активности везане за склапање уговора за инвестиције са физичким и правним лицим , као и са Градом и Градским општинама.

Након првог квартала предузеће је имало више инвестиције које су реализоване и фактурисане и самим тим подигле ниво прихода у овом извештајном периоду.Неке инвестиције су још у току, што је негативно утицало на пословни резултат јер нису могле да буду фактурисане до 30.09.2019.године.Такође постоје и нове инвестиције које су само трошковно оптеретиле извештајни квартал, а приходи ће уследити по окончању радова.

Исказан негативан финансијски резултат предузећа од 10.072.000 динара последица је евиденције тренутних прихода и расхода у посматраном периоду. Пореске обавезе као и обавезе према добављачима редовно се измирују. Предузеће је као и у предходном периодима користило дозвољено прекорачење по текућем рачуну према тренутним потребама.

Обрадио: Марина Јовановић

Контролисао: Љиљана Кртстић

Одобрио: Анђелија Стаменковић

Шеф Службе начелника: Марија Андоновић

У Нишу, 10.12.2019.

Број: 1216-11/2019-03

 **ПРЕДСЕДНИК**

 **Дарко Булатовић, дипл. правник**